August Salum

August Johannes Salum (19. mai 1894 Sarakuse vald, Võnnu kihelkond, Tartumaa – 16. juuni 1969 Põltsamaa) oli eesti loomaarst ning poliitik, IV ja V Riigikogu liige.

August Salum võttis osa Vabadussõjast. 

Aastatel 1924–1926 õppis ta Tartu Ülikooli arstiteaduskonnas, 1927–1930 ja 1936–1939 Tartu Ülikooli loomaarstiteaduskonnas.Album Academicum Universitatis Tartuensis 1918–1944. Köide II. Lk 348

Oli 2. septembrist 1930 IV Riigikogu asendusliige (Hans Milleri asemel) ja V Riigikogu liige. Pärast V Riigikogu tegevuse lõppemist lõpetas ta 1939. aastal Tartu Ülikooli loomaarstiteaduskonna.

Aastatel 1939–1941 töötas ta loomaarstina Saarel, 1941–1944 Palamusel, 1944–1953 Jõgeval, 1953–1965 Põltsamaal. Aastal 1965 jäi ta pensionile. Elu lõpus elas ta Põltsamaal. Ta on maetud Põltsamaa kalmistule.

Isiklikku
Tema onupoeg oli kontrabassimängija Ludvig Juht. 

Tema poeg oli Ambla, Järva-Madise, Pilistvere ja Kursi koguduse õpetaja Vello Salum. 

Tema väimees oli malekohtunik ja poliitikavaatleja Lembit Vahesaar.

Viited

Välislingid
Album Academicum Universitatis Tartuensis 1918-1944

Kategooria:IV Riigikogu liikmed
Kategooria:V Riigikogu liikmed
Kategooria:Vabadussõja veteranid
Kategooria:Eesti loomaarstid
Kategooria:Põltsamaa kalmistule maetud
Kategooria:Sündinud 1894
Kategooria:Surnud 1969